CELEX: 31982R3337
Language: el
Date: 1982-12-13 00:00:00
Title: Κανονισμός (EOK) αριθ. 3337/82 τής Επιτροπής τής 13ης Δεκεμβρίου 1982 περί καταργήσεως τών δασμών πού εφαρμόζονται κατά τήν εισαγωγή γλεύκους σταφυλών, πού υπάγονται στήν κλάση 20. 07 τού Κοινού Δασμολογίου, στίς ανταλλαγές μεταξύ τής Ελλάδας καί τών άλλων Κρατών μελών

Avis juridique important

|

31982R3337

Κανονισμός (EOK) αριθ. 3337/82 τής Επιτροπής τής 13ης Δεκεμβρίου 1982 περί καταργήσεως τών δασμών πού εφαρμόζονται κατά τήν εισαγωγή γλεύκους σταφυλών, πού υπάγονται στήν κλάση 20. 07 τού Κοινού Δασμολογίου, στίς ανταλλαγές μεταξύ τής Ελλάδας καί τών άλλων Κρατών μελών  

Επίσημη Εφημερίδα αριθ. L 352 της 14/12/1982 σ. 0017 - 0017 Ισπανική ειδική έκδοση: Κεφάλαιο 03 τόμος 26 σ. 0166  Πορτογαλική ειδική έκδοση : Κεφάλαιο 03 τόμος 26 σ. 0166 

***** ΚΑΝΟΝΙΣΜΟΣ (ΕΟΚ) αριθ. 3337/82 ΤΗΣ ΕΠΙΤΡΟΠΗΣ  της 13ης Δεκεμβρίου 1982  περί καταργήσεως των δασμών που εφαρμόζονται κατά την εισαγωγή γλεύκους σταφυλών, που υπάγονται στη κλάση 20.07 του Κοινού Δασμολογίου, στις ανταλλαγές μεταξύ της Ελλάδας και των άλλων Κρατών μελών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  την πράξη προσχωρήσεως της Ελλάδας, και ιδίως το άρθρο 64 παράγραφος 4,  Εκτιμώντας:  ότι, σύμφωνα με την πράξη προσχωρήσεως της Ελλάδας, οι δασμοί που εφαρμόζονται στις συναλλαγές μεταξύ της Ελλάδας και των άλλων Κρατών μελών καταργούνται προοδευτικά· ότι, εντούτοις, σύμφωνα με το άρθρο 64 παράγραφος 4 της πράξεως προσχωρήσεως, οι δασμοί μπορούν να καταργηθούν με ρυθμό ταχύτερο από τον προβλεπόμενο, εξασφαλίζοντας συγχρόνως κάποιον παραλληλισμό μεταξύ της επιταχύνσεως που αποδέχεται η Ελλάδα και της επιταχύνσεως που πραγματοποιείται για τα άλλα Κράτη μέλη·  ότι οι δασμοί που εφαρμόζονται σήμερα στα γλεύκη σταφυλής που υπάγονται στην κλάση 20.07 του Κοινού Δασμολογίου δεν επιτρέπουν στην Ελλάδα να διατηρήσει τις εξαγωγές της γλευκών σταφυλής προς τα άλλα Κράτη μέλη· ότι η κατά τον τρόπο αυτό δημιουργούμενη κατάσταση δεν συμφέρει οικονομικά και ότι μπορεί να οδηγήσει σε διαστρεβλώσεις του εμπορίου, εφόσον για το χυμό σταφυλής που υπάγεται στην ίδια δασμολογική κλάση δεν εισπράττεται κανένας δασμός·  ότι πρέπει, κατά συνέπεια, να επιτραπεί στην Ελλάδα η κατάργση των δασμών που εφαρμόζονται στα γλεύκη σταφυλής προελεύσεως άλλων Κρατών μελών και η κατάργηση αυτών των ίδιων δασμών για τα γλεύκη που εξάγονται από την Ελλάδα προς τα άλλα Κράτη μέλη·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Επιτρέπεται στην Ελλάδα η κατάργηση των δασμών που εφαρμόζονται στα εισαγόμενα γλεύκη σταφυλής που υπάγονται στην κλάση 20.07 του Κοινού Δασμολογίου, προελεύσεως άλλων Κρατών μελών.  2. Οι δασμοί που εφαρμόζονται στα εισαγόμενα γλεύκη σταφυλής της κλάσεως 20.07 του Κοινού Δασμολογίου, προελεύσεως Ελλάδας, καταργούνται.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Δεκεμβρίου 1982.  Για την Επιτροπή  Poul DALSAGER  Μέλος της Επιτροπής